alexandrainst/scandi-wiki huggingface dataset:
Metropolis (kulturhus)

Metropolis er et kulturhus for unge i sentrum av Stavanger. Huset eies av Stavanger kommune og drives av Fritid-seksjonen i Stavanger kommune. Stedet har også kafé med mulighet for surfing på internett og spilling. Flere organisasjoner har også kontorer her (AKKS Stavanger, SOS Rasisme, WarpCrew).

Bygget Metropolis ligger i er en tidligere politistasjon i Stavanger (Rogaland politidistrikt). Bygget ble åpnet som ungdomshus i 1999. Flere av glattcellene fra tiden som politistasjon er enda i bygget. Stavanger forliksråd og Namsfogden i Stavanger holder også til i samme bygg (egen inngang og er i egen etasje).

Faste aktiviteter og arrangement 
 Kafé/Internettkafé
 Konserter
 Musikkøvelser (band, rappere, DJ)
 Musikkproduksjon
 Filmredigering og -produksjon
 Dans (Hiphop, breakdance)
 Teipen Radio
 Spillkvelder med Stavanger Spillforening (miniatyrfigurer, brettspill og rollespill, ukentlig)
 MetroLAN (datatreff)
 UKM for Stavanger (årlig)
 The Follies Barne- og Ungdomsteater

Se også 
 MetroLAN
 Teipen
 UKM
 Stavanger Spillforening

Eksterne lenker 
 Metropolis
 Stavanger kommune
 Teipen
 MetroLAN
 Follies.no

Kultur i Stavanger
George Marshall

George Catlett Marshall (født 31. desember 1880 i Uniontown i Pennsylvania i USA, død 16. oktober 1959 i Washington, D.C.) var en amerikansk offiser og politiker. Marshall var den første i US Army til å bli utnevnt som femstjernes general (General of the Army) under andre verdenskrig og var sjef for generalstaben i den amerikanske hæren.  Winston Churchill kalte Marshall «seierens arkitekt» for sin ledelse av opprustningen av det amerikanske militæret, samt koordineringen av operasjoner som til slutt ledet til alliert seier. Mange av offiserene som ble gitt  toppkommandoer under krigen var enten anbefalt eller plukket ut av Marshall. Etter krigen ble han USAs 50. utenriksminister og senere USAs tredje forsvarsminister. Han er mest kjent for å ha utviklet Marshallplanen mens han var utenriksminister.

Marshallplanen 
Marshall utviklet Marshallplanen som skulle få Europa på fote igjen etter krigens ødeleggelser, men nok også for å hindre at kommunismen skulle spre seg til andre land grunnet nød og mangel på mat. For dette arbeidet ble han tildelt Nobels fredspris i 1953.

Referanser

Eksterne lenker 
 
 
 
  
  

 

USAs utenriksministre
USAs forsvarsministre
Personer fra USA av skotsk opphav
Nobelprisvinnere fra USA
Nobelprisvinnere (fred)
Karlsprisen
Personer fra Fayette County i Pennsylvania
John Raleigh Mott

John Raleigh Mott (født 25. mai 1865, død 31. januar 1955) var i mange år leder av YMCA.

Mott var leder i Kristelig forening av unge menn (KFUM) i egenskap av generalsekretær for det internasjonale KFUM og president i KFUMs verdensforbund. Han ble tildelt Nobels fredspris i 1946 sammen med Emily Greene Balch.

Referanser 

Nobelprisvinnere fra USA
Nobelprisvinnere (fred)
Personer fra Sullivan County i New York
Personer fra Allamakee County i Iowa
Personer fra Clayton County i Iowa
Fødsler i 1865
Dødsfall i 1955
Alumni fra Cornell University
Emily Greene Balch

Emily Greene Balch (født 8. januar 1867, død 9. januar 1961) var en amerikansk økonom, sosiolog og pasifist. Hun underviste i økonomi og sosiologi på Wellesley College fra 1896 til 1918 og forsket på sosiale problemstillinger som fattigdom, barnearbeid og innvandring. 

Hun involverte seg i fredsbevegelsen ved starten av Første verdenskrig i 1914 og samarbeidet med Jane Addams som fikk Nobels fredspris i 1931. Sammen grunnla de Den internasjonale kvinneliga for fred og frihet som hun ledet fra 1935. Hun ble tildelt Nobels fredspris i 1946 sammen med John Raleigh Mott.

Liv og virke

Referanser

Litteratur 
 Ingunn Norderval  Nobelkomiteen og kvinnene 1901-1960 Internasjonal kvinneliga for fred og frihet (2015) ISBN 978-82-999783-0-9
Karl Holl (redaktør) The Nobel Peace Prize and the Laureates: The Meaning and Acceptance of the Nobel Peace Prize in the Prize Winner's Countries (1994) ISBN 9783631462522

Eksterne lenker 
 
 
Emily Greene Balch - Store Norske Leksikon 

Nobelprisvinnere fra USA
Nobelprisvinnere (fred)
Personer fra Boston
Pasifister
John Boyd Orr

John Boyd Orr (første baron Boyd-Orr) (født 23. september 1880, død 25. juni 1971) var en britisk lege, biolog og politiker.

Han ble tildelt Nobels fredspris i 1949 for sitt arbeide med FAO, FNs organisasjon for ernæring og landbruk. Han var student og senere rektor ved University of Glasgow, en av bygningene ved universitetet er i dag oppkalt etter Orr.

Orr var medlem av Order of the Companions of Honour. Han ble også tildelt Distinguished Service Order og Military Cross.

Referanser

Eksterne lenker 
 
 
 
 

Britiske parlamentsmedlemmer
Britiske nobelprisvinnere
Nobelprisvinnere (fred)
Military Cross
Order of the Companions of Honour
Distinguished Service Order
Skotter
Personer fra East Ayrshire
AO

AO, Ao, aO og ao har flere betydninger:

AO

 IATA-koden for flyselskapet Australian Airlines
 Anarchy Online – Et online multiplayer-spill
 Alternativ opplæring, eksempelvis et tilbud om APO-kurs, en del av en Individuell opplæringsplan eller annet alternativt utdanningsløp.

 Aasmund Olavsson Vinje, forfatter og journalist, ofte omtalt som A.O. Vinje

Ao

Ao, en skilpadde omtalt i kinesisk mytologi.

aO

ao
 ao (folk), et stammefolk i Nagaland

Se også 
 OA
AR

AR, Ar, aR og ar kan bety:

AR
 Augmented Reality, utvidet virkelighet på engelsk
 IATA-koden for flyselskapet Aerolíneas Argentinas
 Forkortelse for Arkansas, en delstat i USA.
 Forkortelse for Adventure Rock, et britisk videospill for barn.

Ar
 Kjemisk symbol for grunnstoffet argon (atomnr. 18)

aR

ar
 ar (måleenhet), en målenhet for areal
 Unix-verktøyet ar

.ar
 .ar – Argentinas nasjonale toppnivådomene på internet.
J. B. Holmes

John B. Holmes (født 26. april 1982 i Campbellsville i Kentucky) er en amerikansk golfspiller. Han var nykommer på PGA-touren 2006, etter å ha vunnet kvalifiseringen i desember året f.

Meritter

Seire på PGA-touren 

 2008: FBR Open
 2006: FBR Open

Ryder Cup 
 2008

Referanser

Eksterne lenker 
 
 

Golfspillere fra USA
Fødsler i 1982
Kampanile

En kampanile, av italiensk campana, klokker, er et frittstående klokketårn. Som oftest står det i tilknytning til en kirke eller en katedral. Dette forekommer ganske ofte i Italia hvor ordet stammer fra.

De to mest kjente kampanilene er det skjeve tårn i Pisa og kampanilen på Markusplassen i Venezia. Kampaniler utenfor Italia er ofte modellert etter sistnevnte.

Moderne kampaniler inneholder ofte klokkespill. En del slike finnes på universitetsområder.

Se også
 Beffroi
 Carillon
 Carillon i Norge
 Carillon i Danmark
 Klokkespill
Klokketårn i Belgia og Frankrike 
 Campanologi
Støpul

Eksterne lenker
 Kunsthistorie.com

Arkitektur
Arkitektoniske former

it:Campanile
la:Campanarius
hu:Harangláb (építmény)
Eli Bergsvik

Eli Bergsvik (født 1949) er en norsk pedagog og tidligere rektor ved Høgskolen i Bergen.

Bergsvik overtok rektorkjedet 1. august 2003. Hun har jobbet som høgskolelektor ved Avdeling for lærerutdanning siden 1979. Hun har også arbeidet noen år som pedagogisk-psykologisk rådgiver i Bergen kommune. Hun har dessuten lang politisk erfaring fra Sosialistisk Venstreparti.

Referanser 

Norske lektorer
Norske skoleledere
Rektorer ved skoler i Norge
Personer fra Skien kommune
Alterfrontal

Alterfrontal eller antemensale er en plate av tre eller metall som har et utskåret eller bemalt billedfelt og som er på forsiden av alteret.

Billedfeltet er ofte inndelt i et stort midtfelt og mindre sidefelter som har figurer eller fortellende scener. Det er bevart flest alterfrontaler i Norge og i Spania. Malte alterfrontaler ble tatt i bruk på 1100-tallet og de fleste bevarte fra den tidligste tiden finnes i Catalonia (rundt 80), disse er i romansk stil. De tidlig alterfrontalen fremstilte som regel Jesus på dommedag, på 1200-tallet ble det vanligere med Maria, helgener og korsfestelsen som motiv. I Norge er det bevart 31 antemensaler fra påfølgende århundre og de fleste er uendret og ikke påvirket av restaurering. De fleste er fra Vestlandet. Antemensalet i Tresfjord kirke er et av få som ikke er flyttet til museum og regnes som et av de eldste oljemaleriene i Europa. Et av de største er i Kinsarvik kirke med 105 x 197 cm. Rammen på Kinsarvik-bildet har en innskrift på latin med advarsel mot å tilbe bilder (bildet var ikke hellig i seg selv). Alterfronten fra Eid i Romsdal viser 12 scener fra inntoget i Jerusalem. Erdmann skriver at antemensalet i Tresfjord var ukjent da han befarte kirken i 1928, og han ble overrasket over at det var i god stand. Bevart malerkunst i Norge består for en stor del av alterfrontene. De norske alterfrontalene ble ofte laget av fire brede bord som er glatthøvlet den ene siden og holdt sammen av lim, tretapper og labanker på baksiden. De fire bordene dannet sammen en plate omgitt av en ramme og rammen var i underkant ofte forlenget slik at den dannet små ben som løftet det hele litt opp fra gulvet (som kunne være fuktig). De var rundt 1 meter høye og 1 til 2 meter brede. De smaleste har trolig vært brukt på sidealter.Treverket var som regel furu og i noen tilfeller eik. Metall ble stort sett ikke brukt i Norge. Et kassert dokument fra Håkon Håkonsons kanselli ble brukt som tetning i en av de bevarte alterfrontalene, noe som viser at maleriet var norsk og produsert i Bergen som var sentrum for dette håndverket. Utover på 1300-tallet ble stilen mer realistisk med flere detaljer og komplisere scener.

Se også
Alter
Alterskap
Altertavle
Alterteppe
Triptyk

Referanser

Litteratur
 Hohler, E. B., Morgan, N. J. og Wickstrøm, A. ; Painted altar frontals of Norway  1250-1350. Volume I: Artists, Styles and Iconography, Oslo 2004, ISBN 1-873132-44-1
 Wichstrøm, Anne; «Maleriet i høymiddelalderen», Norges kunsthistorie, bind 2, Oslo 1981, ISBN 82-05-12266-0

Eksterne lenker
 New Advent

Bygningsdetaljer
Kirkearkitektur
Altere
Fileplanet

Fileplanet er en av mange nettsider for nedlasting av spillrelatert materiell. Siden eies av IGN Entertainment og drives av Gamespy.

Eksterne lenker
 Om IGN Entertainment – Engelsk
 Informasjon fra Alexa - Engelsk

Nettsteder
Kodi

Kodi (tidligere XBMC) er et fritt underholdningssenter utviklet av XBMC Foundation, et ideelt teknologi-konsortium.

Programvaren var opprinnelig utviklet som et mediasenterprogram kalt Xbox Media Player for den opprinnelige Xbox-spillkonsollen, prosjektet byttet navn i 2004 til Xbox Media Center. I 2008 hadde programvaren beveget seg vekk i fra sitt opprinnelige utspring i fra Xbox og programmet ble tilgjengelig under kun navnet XBMC med omskrevet kildekode for plattformene Linux, Mac OS X, Microsoft Windows, Android og iOS. Kort tid etter at XBMC-prosjektet hadde nådd en stabil status, ble den offisielle støtten for Xbox erklært dødt. For å unngå en langvarig overhengende fare for rettslig disputt, og for å rydde opp i en kontinuerlig forvirring blant brukerne og i omtale av programmet, byttet programvaren igjen navn til Kodi 1. august 2014.

Utmerkelser 
 Kodi (da under navnet Xbox Media Center) vant i to kategorier i SourceForges 2006 Community Choice Awards, for beste multimediaprosjekt, og beste spillprosjekt. Vinnerne ble annonsert i Slashdot-salongen på LinuxWorld Expo i Boston, den 5. april 2006.

Referanser

Eksterne lenker 
 
 

Multimedieavspillere
Fri programvare
Programvare fra 2002
Xbox
Aba (Nigeria)

Aba er en by i Nigeria.  Den ligger langs elva Aba i delstaten Abia sør i landet, omtrent 65 km nordøst for Port Harcourt. Byen ligger i den tidligere delstaten Imo. I selve byen var det omtrent 534 000 innbyggere i 2006. Aba ligger også på jernbanen fra Port Harcourt til Enugu.

Byen var en tradisjonell markedsby, etablert av igbofolket før britiske myndigheter etablerte et militært støttepunkt der i 1901. Etter hvert ble den et administrativt sentrum for britiske kolonimyndigheter. I 1929 var det et kvinneopprør i byen, i protest mot kolonimaktens skatter. 

I dag er Aba et sentrum for handel og industri. Det produseres farmasøytiske varer, tekstiler, plast, sko og annet. En rekke skoler finnes også i byen. Det kjente Araria-markedet er også fremdeles her.

Referanser

Eksterne lenker 
 Store Norske Leksikon - Aba
 Encyclopædia Britannica - Aba

Byer i Nigeria
Sani Abacha

Sani Abacha (født 20. september 1943, død 8. juni 1998) var en nigeriansk offiser og politiker.  Han hadde militær utdanning fra Storbritannia og Nigeria, og trådte inn i det nigerianske forsvaret i 1963.  Han var aktiv i militærkuppene i 1983 og 1985, og ved det siste ble han stabssjef for hæren.  I 1989 ble han sjef for alle landets væpnede styrker.  Han gjennomførte et militærkupp selv i 1993, og utropte seg selv til president.

Abachas regime ble beryktet for brudd på menneskerettighetene, med kanskje henrettelsen av aktivisten Ken Saro-Wiwa som mest kjente eksempel.  Abacha døde av hjerteinfarkt i 54 års alder.

Eksterne lenker 
 Profil om Sani Abacha (engelsk)
 BBC-artikkel om Abacha (engelsk)
 Sani Abacha at The Internet Name Database

Nigerianske presidenter
Personer fra Kano State
Fødsler i 1943
Dødsfall i 1998
Magnus Olsen

Magnus Bernhard Olsen (1878–1963) var en norsk språkforsker, og professor i norrøn filologi ved Universitetet i Oslo 1908–48.

Liv og virke 
Olsen tok artium i 1896, studerte ved Universitetet og ble cand.philol. med innstilling i 1903. Fra 1899 hadde han arbeidet som amanuensis ved Universitetsbiblioteket i Oslo, og fra 1904 var han universitetsstipendiat. I 1908, 30 år gammel, ble han utnevnt til sin lærer Sophus Bugges etterfølger i professoratet i gammalnorsk og islandsk språk og litteratur (fra 1921 het faget norrøn filologi).

Hans arbeider omfatter 7 hefter Edda- og skaldekvad med kommentarer, og 5 bind med tolkninger av runeinnskrifter. Han bidro til å fullføre Oluf Ryghs Norske Gaardnavne som redaktør/medredaktør av 3 bind. Hans teorier av forholdet mellom stedsnavn og religion og samfunnsforhold i førkristen tid ble presentert i  bøkene Hedenske kulturminder i norske stedsnavne (1915) og Ættegård og helligdom, norske stednavn sosialt og religionshistorisk belyst (1926). Hva våre stedsnavn lærer oss (1934) er en konsentrert og lettlest innføring i temaet.

Han grunnla tidsskriftet Maal og Minne i 1909, og redigerte det i 40 år.

Magnus Olsen ble kommandør av St. Olavs Orden i 1945, han var medlem av Vitenskapsakademiet fra 1904, medlem av DKNVS, og ridder av Den islandske falkeorden og den svenske Nordstjerneordenen. Olsen ble utnevnt til statsstipendiat i 1952.

I Stavanger er han hedret med Magnus Olsens gate som ligger på Madla.

Familie 
Han var sønn av  Ole Christian Olsen (1834–87) og Therese Evine Olsen (1843–1926). Faren var kjøpmann. Magnus giftet seg i 1912 med Gjertrud Kjær (1890–1976), datter av bibliotekar Albert Kjær.

Referanser

Litteratur 
 Magnus Rindal, Magnus Olsen i Norsk biografisk leksikon

Eksterne lenker 
 Digitaliserte bøker av Olsen og om Olsen hos Nasjonalbiblioteket

Norske filologer
Professorer ved Universitetet i Oslo
Statsstipendiater
Medlemmer av Det Kongelige Danske Videnskabernes Selskab
Runeforskere
St. Olavs Orden
Nordstjerneordenen
Den islandske falkeorden
Gunnerusmedaljen
Personer fra Arendal kommune
Fødsler i 1878
Dødsfall i 1963
De Gyngende Seismologer

De Gyngende Seismologer er en forfatterkvartett opprettet i 1988 som består av Jan Staff, Sigmund Falch, Håkon Johnson og Askild Hagen.

De har skrevet manus til en rekke radio- og TV-programmer, forestillinger og bøker. Sommeren 1993 hadde de faste innslag i NRKs Reiseradioen. Fra omtrent samme tid var de faste tekstforfattere for ukemagasinet Hallo i uken. Seinere var de forfattere bak Egentlig, Egentlig i live og Jims Frisørsalong. I 1997 skreiv de tekster for ei stand-up-forestilling med Åsleik Engmark, og året etter utgav de sammen Engmarks selvbiografi, Så langt i livet. Sommeren 2000 var de forfattere av Radioteatrets sommerserie Hjelp, vi må på biblioteket med en eneste gang. Tjo!.

De Gyngende Seismologer var manusforfattere for UHU!, NRKs hovedserie for barn fra høsten 2001 og utover, i alt rundt 65 programmer. Samme høst kom det ut ei plate med sanger fra serien. Plata fikk året etter Spellemannprisen som årets barneplate. Høsten 2002 kom UHU Store morobok av gruppa. Oppfølgingsplata UHU! vol. 2 fikk Spellemannprisen i 2003. I 2004 skreiv de teksten til en opera basert på Uhu!-konseptet.

I 2009 redigerte seismologene humorboka Hei Norge! Stortinget 2009–2013 presenterer seg selv, der politikere fikk presentere seg.

Referanser 

Norske humorister
Norske manusforfattere
Vinnere av Spellemannprisen
Vinnere av Gullruten
Etableringer i 1988
BE

BE, Be, bE og be kan bety:

BE

 IATA-koden for flyselskapet Flybe
 BE, et album av Pain of Salvation
 BE, forkortelse for Britisk engelsk
 BE, forkortelse for Bygningsetaten
 BE, band som ga ut albumet Past Is Gone i 2007

Be

 Kjemisk symbol for grunnstoffet beryllium (atomnr. 4)

bE

be
Trådløse Trondheim

Trådløse Trondheim (AS) var et prosjekt for å gi hele Trondheim tilgang til trådløst nettverk. Prosjektet er foreslått av Norges teknisk-naturvitenskapelige universitet. Trådløse Trondheim AS ble etablert 1. september 2006, og offisiell lansering av prosjektet er lagt til 26. september 2006. Prosjektet ble avviklet i 2020.

Artikler fra media
Trådløse Trondheim blir AS, Universitetsavisa 01.09.2006
Milliongave til Trådløse Trondheim, Universitetsavisa 30.05.2006
Trådløse Trondheim er operativ, Universitetsavisa 15.03.2006
Startskudd for Trådløse Trondheim, Universitetsavisa 23.01.2006
Trådløse Trondheim, Adresseavisa 22.09.2005

Referanser

Eksterne lenker 
 Trådløse Trondheim

Trondheims infrastruktur
HD DVD

HD DVD (High Definition DVD) var et optisk digitalt platelagringsformat utviklet som en standard for høyoppløsnings DVD. HD DVD ble lansert i 2006 og var konkurrenten til Blu-ray. Formatet hadde samme diameter som CD- og DVDplater (120 mm), men brukte en laser med kortere bølgelengde, og et mer effektivt format slik at platene fikk 3-4 ganger så stor kapasitet som DVD. Mens en  DVD-plate har en lagringskapasitet på 4,7 GB vil HD DVD og Blu-ray kunne lagre henholdsvis 15 og 25 GB på ett lag. Blu-ray og HD DVD er ikke kompatible formater. Det var det japanske selskapet Toshiba som lanserte HD DVD, og som på en pressekonferanse 19. februar 2008 annonserte at de ville avslutte satsingen Blu-ray ble således stående som "vinner" av formatkrigen, og ble dermed det eneste aktuelle formatet for høyoppløselig platelagring.

Hacking 
Den 27. desember 2006 ble det offentliggjort en måte å omgå kopibeskyttelsen på HD DVD. En havker med navnet «muslix64» publiserte programmet BackupHDDVD, som var en ren inplementasjon av den offisielle dekrypteringsalgoritmen offentliggjort på aacsla.com. Programmet var avhengig av å få fatt i filmens dekrypteringsnøkkel. Dette muliggjorde dekryptering av HD DVD-er beskyttet av AACS-kryptering (på samme måte som DeCSS kan låse opp DVD)

Se også
Blu-ray Disc
Holographic Versatile Disc

Referanser

Eksterne lenker

 The Authoritative HD DVD FAQ by Hugh Bennett
 HD-DVD lanseringsliste 
 HD DVD Promotion Group
 DVD Forum

Digitale lagringsmedier
IT-relaterte introduksjoner i 2006
Produktavviklinger i 2008
Wookieepedia

Wookieepedia, the Star Wars Wiki er et nettleksikon for informasjon om det fiktive Star Wars-universet, inkludert informasjon om alle ni filmene, samt TV-serien The Clone Wars og Expanded Universe. Det er en spesialisert wiki som ble opprettet for å være en omfattende encyklopedi om Star Wars-universet, med enkelte artikler på opptil  ord, og er nesten utelukkende skrevet fra et perspektiv innenfor dette universet. Navnet Wookieepedia er et teleskopord bestående av «Wookiee» og «encyclopedia», og et ordspill på navnet Wikipedia. Logoen henspiller også på Wikipedia, hvor den uferdige puslespill-globen er byttet ut med den uferdige, andre Dødsstjernen.

Wookieepedia er en entusiast-bygget versjon av Holocron, en database som drives og vedlikeholdes av Lucasfilm for å holde styr på alt i Star Wars-universet og sikre kontinuitet innenfor det.

Historie 
Wookieepedia ble først påtenkt av Steven Greenwood og opprettet av Chad Barbry. Det var Barbry som kom opp med uttrykket «Wookiepedia» (sic), som senere ble rettet til «Wookieepedia». Den 4. mars 2005 ble Wookieepedia lansert på Wikia.

Per desember 2013 inneholdt den engelske utgaven av Wookieepedia over 107 900 artikler, og den er dermed den sjette største wikien på Wikia-plattformen regnet etter antall artikler, foran blant annet Star Trek-wikien Memory Alpha og WoWWiki, en wiki om World of Warcraft. Wikia er også vert for Star Wars-wikier på mange andre språk, og Wookieepedia koordinerer også sine anstrengelser med den tyskespråklige Jedipedia.net og den polske Biblioteka Ossus.

Referanser

Eksterne lenker
 
 Liste over Star Wars-wikier på Wikia
 «Wookieepedia: A Staggering Enterprise» – (fra Abel G. Peña's blog "Only Sith Deal In Absolutes!")

Nettsteder
Star Wars
Etableringer i 2005
Ticketmaster

Ticketmaster er et selskap som selger billetter hovedsakelig til kultur- og sportsarrangementer. Selskapet ble etablert i 1976 og er det største i verden av sitt slag.

Billettservice AS er eid av Ticketmaster og tar seg av driften i Norge.

Billettservice 
Billettservice AS er et norsk billetteringsselskap som eies av Ticketmaster som igjen eies av Live Nation Entertainment. Selskapet formidler årlig mer enn 5 millioner billetter og tjenestene kjøpes av festivaler, teatre, idrettsklubber, konsertlokaler, orkestre, promotorer, kulturhus m.m. Selskapet tilbyr billettsystemer, distribusjonsløsninger og markedsføringstjenester. Billettservice har hovedkontor i Oslo og callsenter i Mo i Rana.

Historie
Selskapet har sitt utspring fra Oslo Nye Teaters billettsystem på 1970-tallet og var da kommunalt eiet. Selskapet Billettservice ble etablert i 1977. I 1987 ble selskapet solgt til Posten som sørget for etableringen av landsdekkende distribusjon og callsenter. Flere selskaper, blant annet Statoil og Narvesen, har sammen med Posten vært inne på eiersiden frem til 2001 da selskapet ble kjøpt av amerikanske Ticketmaster.

Eksterne lenker 
 
 Billettservice

Selskaper fra USA
Etableringer i 1976
Tony Hawk

Anthony «Tony» Frank Hawk (født 12. mai 1968 i Carlsbad, California) er en amerikansk skateboarder. Han er kanskje best kjent for å være den første skateboarderen noensinne til å ta en 900 graders rotasjon i lufta og lande. Hawk har også sin egen videospillserie oppkalt etter seg selv.

Hawk var med på å starte skateboard-firmaet Birdhouse i 1992, og hadde også sin egen turné som gikk under navnet Tony's Boom Boom HuckJam. Der var det flere skateboardere, BMX- og FMX-kjørere som var med.

Referanser

Eksterne lenker 
 
 
 
 
 

Rullebrettkjørere fra USA
Skuespillere fra USA
Deltagere fra USA i X Games
Gjesteskuespillere i Simpsons
Personer fra San Diego
Arne Zwaig

Arne Zwaig (født 6. februar 1947, død 12. april 2022) var en norsk sjakkspiller. Han ble utnevnt som internasjonal mester i sjakk i 1975. Zwaig ble norgesmester i 1964 og 1969. I 1973-1974 utga Zwaig sjakkbladet PATT, sammen med Svein Johannessen og Øivind Braaten. Bladet kom med totalt 10 numre, inkludert et prøvenummer og et ekstranummer med partiene fra kvartfinalen i Kandidatturneringen 1974. Zwaig har også utviklet et system for publisering av sjakkresultater på internett, som blant annet ble benyttet under Drammen Internasjonale Sjakkfestival 2004/05. 

Som 14-årig styremedlem av SFU (forgjenger til det langt mer radikale SUF) var han i 1961 med på å stifte Sosialistisk Folkeparti.

Referanser

Kilder 
 Minneord ved Øystein Brekke

Eksterne lenker 
 

Norgesmestere i sjakk
Norske internasjonale mestere i sjakk
Sjakkolympiadedeltagere
Norske sjakkspillere
BZ

BZ, Bz, bZ og bz kan bety:

BZ

 IATA-koden for flyselskapet Keystone Air Service
 Den sveitsiske avisen Berner Zeitung

Bz

bZ

bz
CB

CB, Cb, cB og cb kan bety:

CB
 Engelsk forkortelse for privatradio (Citizen's Band).
 IATA-koden for flyselskapet Suckling Airways.
 Initialene og dagligtale-navnet til bryggeriet Christianssands Bryggeri.
 Søndagsbokstaver for skuddår som begynner fredag 1. januar.

Cb

cB

cb
 Forkortelse for construction battalion, se Seabees.